

**Modra Grantiņa piemiņas kausa izcīņa šaušanā pa skrejošo alni**

**Ieskaite Latvijas kausa izcīņas 3.posmā (SK-100)**

**N O L I K U M S**

1. **sacensību laiks −** 2019.gada 13.jūlijs
2. **sacensību vieta** – “Steķi”, Turku pagasts, Līvānu novads
3. **sacensību organizators** – biedrība “Latgales tematiskie ciemi”
4. **sacensību atbalstītāji** - Sēlijas virsmežniecība, s/k “Meža sports”, veikals “Huberts”, SIA “Ieroči”,  Agnis Dombrovics un restorāns “Martinelli”
5. **Dalībnieku pieteikšanās** – līdz 12.jūlijam e-pastā: *taliszalva@tvnet.lv* vai sacensību dienā līdz plkst. 9.30
6. **Sacensību sākums** – plkst.10.00
7. **Sacensību dalībnieki** – individuālie dalībnieki un komandas (3 šāvēji)
8. **Programma “pa skrejošo alni” –** Individuāli (20 mērķi), finālā meistaru grupā 8 labākie (10 mērķi). Komandām un amatieru grupai vērtējums pēc pirmajām divām sērijām. Visi dalībnieki dalās meistaru un amatieru grupās atbilstoši LŠF noteikumiem. Ja amatieru grupas dalībnieks iekļūst starp 8 labākajiem, viņš var piedalīties finālā un balvu izcīņā meistaru grupā.
9. **Vērtēšana un apbalvošana** – individuālajā konkurencē meistaru grupā ar diplomiem, balvām un Modra Grantiņa piemiņas kausiem apbalvo 1.-3.vietas ieguvējus, vērtējot 2 pamatsēriju un fināla punktu kopsummu.

Individuāli labākā rezultāta uzrādītājs tiks apbalvots ar Modra Grantiņa ceļojošo piemiņas kausu medību šaušanā

Amatieru grupā ar diplomiem un Modra Grantiņa piemiņas kausiem apbalvo 1.-3.vietas ieguvējus, vērtējot 2 pamatsēriju punktu kopsummu.

Komandu konkurencē ar diplomiem un Modra Grantiņa piemiņas kausiem un balvām apbalvo 1.-3. vietu ieguvējas, vērtējot visu komandas dalībnieku 2 pamatsēriju punktu kopsummu. Mazos Modra Grantiņa piemiņas kausus saņem visi 1.-3. vietu izcīnījušo komandu dalībnieki.

Vienāda rezultāta gadījumā augstāka vieta tiek piešķirta tai komandai, kuras dalībniekam augstāka individuālā vieta. Nepilnās komandas vērtē aiz pilnajām.

Pēc uzvarētāju apbalvošanas starp klātesošajiem sacensību dalībniekiem tiks izlozētas vairākas sacensību atbalstītāju dāvātās vērtīgas un noderīgas balvas. **Galvenā balva − digitālais tālmērs Wosports AOFAR AF-700L (no SIA “Ieroči”)**

1. **Dalības maksa** – 15,00 EUR par dalību programmā “pa skrejošo alni”

 5,00 EUR par 1 sēriju amerikāņu trapā

1. **Piešaude un treniņi** – 12.jūlijā no plkst.15.00 līdz 18.00, šautuves pakalpojumu cena 3,00 EUR par 1 sēriju

Kausus sarūpēja biedrība “Latgales tematiskie ciemi” un lielo ceļojošo kausu nodrošina s/k “Meža sports”

1. **Programma “Amerikāņu traps”** − Modra Grantiņa piemiņas kausu izcīņa amerikāņu trapā, kur pamatsacensībās sēriju skaits nav ierobežots. Notiek vienlaikus ar programmu “Pa skrejošo alni”. Pirmie seši dalībnieki divu labāko sēriju summā cīnās pusfinālā. Pamatsērijās iegūto punktu summa netiek pieskaitīta. Pusfināla sērijā ir 15 mērķi. Pusfināla 3.-4. vietas ieguvēji cīnās finālā par 3.vietu, 1.-2.vietas ieguvēji cīnās finālā par 1.vietu. Pusfinālā iegūtais rezultāts netiek pieskaitīts. Fināla sērijā ir 15 mērķi. 1.- 3.vietai individuāli − diplomi, Modra Grantiņa piemiņas kausi, balva. Pamatsacensībās sēriju skaits neierobežots. Fināla sākums ne vēlāk kā ar fināla sākumu “pa skrejošo alni”.

Uz vietas būs pieejamas patronas trapam.

1. **Pusdienas** – līdzi paņemtais ēdiens un īpaši iecienītā “Māra soļanka” vai, ja laika apstākļi mūs lutinās, “aukstais borščs” gan dalībniekiem, gan līdzbraucējiem.
2. **Papildu informācijas avoti** – tīmekļa vietne [*www.sasa.lv*](http://www.sasa.lv), Tālis Zalva pa tālr. 26181557 un Zane Praņevska pa tālr. 26595334